ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ

ᱯᱟᱪᱮ ᱛᱟᱞᱢᱟ ᱨᱮᱞᱣᱮ (ᱠᱩᱴᱤᱠᱟᱛᱮ WCR), ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱑᱙ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱑ ᱮᱯᱨᱤᱞ ᱒᱐᱐᱓ ᱨᱮ ᱦᱩᱭ ᱞᱮᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱟᱵᱟᱞᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱛᱟᱞᱢᱟ ᱨᱮᱞᱣᱮ ᱠᱷᱚᱱ ᱵᱟᱨᱭᱟ ᱰᱤᱵᱤᱡᱚᱱ ᱵᱷᱚᱯᱟᱞ ᱦᱟᱹᱴᱤᱧ ᱟᱨ ᱡᱟᱵᱟᱞᱯᱩᱨ ᱦᱟᱹᱴᱤᱧ ᱟᱨ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱠᱷᱚᱱ ᱠᱚᱴᱟ ᱦᱟᱹᱴᱤᱧ ᱧᱩᱛᱩᱢᱟᱱ ᱢᱤᱫ ᱦᱟᱹᱴᱤᱧ ᱦᱮᱡ ᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱰᱟᱵᱽᱞᱭᱩ.ᱥᱤ.ᱟᱨ ᱴᱚᱴᱷᱟ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱛᱟᱞᱢᱟ ᱴᱚᱴᱷᱟ ᱨᱮᱞ ᱰᱟᱦᱟᱨ ᱠᱚᱵᱷᱨᱮᱡᱽ ᱮᱢᱚᱜᱼᱟ ᱾ ᱱᱚᱣᱟ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱦᱚᱨ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱟᱨ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱟᱹᱰᱤ ᱠᱚᱢ ᱦᱟᱹᱴᱤᱧ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑ ᱮᱯᱨᱤᱞ ᱒᱐᱐᱓ ᱨᱮ, ᱛᱟᱞᱢᱟ ᱨᱮᱞᱣᱮ ᱟᱨ ᱯᱟᱪᱮ ᱨᱮᱞᱣᱮ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱦᱟᱹᱴᱤᱧ ᱠᱷᱚᱱ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱵᱷᱮᱜᱟᱨ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ (ᱥᱤ.ᱟᱨ.) ᱨᱮᱱᱟᱜ ᱡᱟᱵᱟᱞᱯᱩᱨ ᱟᱨ ᱵᱷᱚᱯᱟᱞ ᱦᱟᱹᱴᱤᱧ ᱟᱨ ᱯᱟᱪᱮ ᱨᱮᱞᱣᱮ ᱴᱚᱴᱷᱟ (ᱰᱟᱵᱽᱞᱭᱩ.ᱟᱨ.) ᱨᱮᱱᱟᱜ ᱵᱷᱮᱜᱟᱨ ᱟᱠᱟᱱ  ᱰᱟᱵᱽᱞᱭᱩ.ᱥᱤ.ᱟᱨ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾

ᱟᱫᱚᱞ
ᱱᱚᱣᱟ ᱴᱚᱴᱷᱟ ᱫᱚ ᱥᱟᱢᱟᱝ ᱟᱨ ᱛᱟᱞᱢᱟ ᱢᱚᱫᱷᱭᱚ ᱯᱨᱚᱫᱮᱥ, ᱮᱛᱚᱢ ᱩᱛᱛᱚᱨ ᱯᱨᱚᱫᱮᱥ ᱟᱨ ᱠᱚᱧᱮ ᱥᱟᱢᱟᱝ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱥᱮᱵᱟ ᱮᱢᱚᱜᱼᱟ ᱾ ᱱᱚᱣᱟ ᱨᱮ ᱛᱩᱜᱚᱞᱠᱟᱵᱟᱫᱽ (TKD) ᱞᱳᱠᱳᱢᱳᱴᱤᱵᱷ ᱥᱮᱦᱮᱫ ᱥᱮᱞᱮᱫ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ WCR ᱨᱮᱱᱟᱜ ᱠᱚᱴᱟ ᱦᱟᱹᱴᱤᱧ ᱨᱮᱱᱟᱜ ᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱫᱚ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ WCR ᱫᱚ ᱢᱚᱛᱷᱩᱨᱟ ᱨᱮ ᱠᱚᱧᱮ ᱨᱮᱞᱣᱮ, ᱱᱟᱜᱽᱫᱟ ᱨᱮ ᱯᱟᱪᱮ ᱨᱮᱞᱣᱮ, ᱪᱤᱛᱛᱚᱨᱜᱚᱰ ᱨᱮ ᱠᱚᱧᱮ ᱯᱟᱪᱮ ᱨᱮᱞᱣᱮ, ᱠᱷᱟᱱᱰᱣᱟ ᱟᱨ ᱤᱴᱟᱨᱥᱤ ᱨᱮ ᱛᱟᱞᱢᱟ ᱨᱮᱞᱣᱮ, ᱵᱤᱱᱟ ᱟᱨ ᱢᱟᱱᱤᱠᱯᱩᱨ ᱨᱮ ᱠᱚᱧᱮ ᱛᱟᱞᱢᱟ ᱨᱮᱞᱣᱮ, ᱠᱟᱴᱱᱤ ᱨᱮ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱟᱨ ᱥᱤᱝᱜᱽᱨᱚᱣᱞᱤ ᱥᱴᱮᱥᱚᱱ ᱨᱮ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱦᱟᱹᱴᱤᱧ ᱠᱚ
ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮ ᱯᱮᱭᱟ ᱦᱟᱹᱴᱤᱧ ᱢᱮᱱᱟᱜᱼᱟ; 

ᱡᱟᱵᱟᱞᱯᱩᱨ ᱨᱮᱞᱣᱮ ᱦᱟᱹᱴᱤᱧ
ᱵᱷᱚᱯᱟᱞ ᱨᱮᱞᱣᱮ ᱦᱟᱹᱴᱤᱧ
ᱠᱚᱴᱟ ᱨᱮᱞᱣᱮ ᱦᱟᱹᱴᱤᱧ

ᱥᱟᱝᱜᱷᱟᱨ ᱴᱚᱴᱷᱟ ᱠᱚ
ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱨᱮᱞ ᱰᱟᱦᱟᱨ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱧᱮᱞᱡᱚᱝ ᱴᱚᱴᱷᱟ ᱠᱚ ᱢᱮᱱᱟᱜᱼᱟ:

ᱵᱟᱱᱫᱷᱚᱵᱷᱜᱚᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, 
ᱵᱷᱳᱡᱽᱯᱩᱨ, 
ᱨᱚᱱᱛᱷᱚᱢᱵᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, 
ᱵᱷᱚᱨᱚᱛᱯᱩᱨ, 
ᱡᱟᱵᱟᱞᱯᱩᱨ, 
ᱥᱟᱱᱪᱤ, 
ᱵᱷᱤᱢᱵᱮᱴᱠᱟ,
ᱠᱟᱱᱦᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ,
ᱥᱤᱵᱷᱯᱩᱨᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ,
ᱵᱷᱚᱯᱟᱞ,
ᱠᱚᱴᱟ, 
ᱣᱤᱫᱤᱥᱟ, 
ᱵᱩᱱᱫᱤ, 
ᱯᱟᱪᱢᱟᱲᱤ, 
ᱯᱮᱸᱪ ᱴᱟᱭᱜᱚᱨ ᱨᱤᱡᱟᱨᱵᱷ, 
ᱯᱟᱱᱱᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ
ᱢᱟᱭᱦᱟᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱥᱤᱥᱴᱚᱢ ᱱᱚᱠᱥᱟ
 ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱣᱮᱵᱽᱥᱟᱭᱤᱴ

ᱛᱷᱚᱠ:ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ
ᱯᱟᱪᱮ
ᱛᱷᱚᱠ:ᱥᱤᱧᱚᱛ ᱨᱮ ᱒᱐᱐᱓ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ